કાયદા મંત્રીના આરોપ અંગે જવાબ આપતા કોંગ્રેસના આઈટી સેલ પ્રભારી દિવ્યા સ્પંદનાએ કહ્યું કે, ‘કોંગ્રેસે ક્યારેય કેમ્બ્રિઝ એનાલિટિકાની સેવા નથી લીધી, અને ભવિષ્યમાં પણ નહીં લે. કંપની રાઈટ વિંગ પાર્ટીઓ સાથે કામ કરે છે, લિબરલ્સ સાથે નહીં. તેની વેબસાઈટ પોતે કહે છે કે તેઓ બીજેપી સાથે કામ કરે છે.’ જ્યારે ન્યૂઝ18એ તપાસ કરી તો માલુમ પડ્યું હતું કે કંપનીએ 2010ની બિહાર ચૂંટણીમાં કામ કરવાનો દાવો કર્યો છે. વેબસાઈટમાં લખવામાં આવ્યું છે કે અમારા ગ્રાહકને મોટી જીત મળી છે. અમે જેટલો ટાર્ગેટ કર્યો હતો તેના 90 ટકા સીટ અમારા ક્લાયન્ટને મળી હતી. નોંધનીય છે કે આ ચૂંટણી જેડૂયીએ જીતી હતી. એ સમયે બીજેપીએ જેડીયૂ સાથે ગઠબંધન કર્યું હતું.